मनुष्य अननकूलित होगा तो स्वतंत्र होगा, स्वतंत्र होगा तो चेतनशील होगा। चेतनशील होगा तो जीवन को सही से समझ कर जीवंत हो पाएगा। यदि ऐसा हो पाएगा तो संबंध, परिवार, समाज, परिश्रम, उत्पादन व विनिमय, पर्यावरण प्रबंधन, ज्ञान-विज्ञान आदि को यथार्थ के साथ समझ व जान पाएगा और अगली पीढ़ी को अपना अनुभव साझा कर पाएगा। मनुष्य यदि ऐसा कर पाया तो हिंसा नहीं होगी, हिंसक प्रवृत्ति को पोषित करने वाली धार्मिक, राजनैतिक व आर्थिक सत्तायें नहीं होगीं। संपत्तियों पर सत्ताओं की हिंसा शक्ति से कब्जेदारी नहीं होगी। प्राकृतिक संसाधनों व मानवीय संसाधनों का दुरुपयोग नहीं होगा।